cyanic-selkie/wikianc huggingface dataset:
สุรชัย ศิริสูตร์
ประวัติ
ในช่วงคริสต์ทศวรรษ 1970 จนถึงต้นคริสต์ทศวรรษ 1980 อาจารย์ชัยได้ทำการฝึกสอนในวิทยาลัยของแคลิฟอร์เนียตอนใต้หลายแห่ง อาทิ ชาฟฟีคอลเลจ, แคลร์มอนท์เมนส์คอลเลจ และ แคลสเตทซานเบอร์นาร์ดิโน รวมถึงบริเวณนอกบ้านของเขาเอง ลูกศิษย์ในช่วงแรกของเขาประกอบด้วย จิม แวโนเวอร์, ไมค์ โกลบาค, เร็กกี แจ็คสัน, เกล็น เฮอร์นันเดซ, ดอน บอยด์ และรองประธานสมาคมมวยไทยของอาจารย์ชัย ที่มีชื่อว่า โทนี เกร็ค ซึ่งเป็นผู้ที่เข้ามาถึงประเทศไทยในปี ค.ศ. 1982 ในฐานะตัวแทนทีมอเมริกันคนแรกที่เข้าร่วมการแข่งขันในรายการมวยไทยเวิลด์แชมเปียนชิป
ในปี ค.ศ. 1978 ได้เริ่มฝึกสอนอาจารย์ศิลปะการต่อสู้ป้องกันตัวท่านหนึ่งที่มีชื่อว่าแดน อีโนซันโต โดยอีโนซันโตได้เป็นนักเรียนที่รับการฝึกในสนามหญ้าหลังบ้านของอาจารย์ชัย และอีโนซันโตก็ได้แนะนำให้อาจารย์ชัยร่วมสอนในหลักสูตรเจี๋ยฉวนเต้าของเขา ซึ่งช่วยให้อาจารย์ชัยได้ขยายความรู้ด้านมวยไทยในสหรัฐ และในระดับนานาชาติมากยิ่งขึ้น ในปี ค.ศ. 1983 อีโนซันโตได้แนะนำให้อาจารย์ชัยได้รู้จักกับทอม แลนดรี ซึ่งเป็นนักอเมริกันฟุตบอลทีมดัลลัส คาวบอย ผู้ร่วมทำการก่อตั้งการแข่งขันมวยไทยนัดอุ่นเครื่องในช่วงก่อนฤดูกาลกับอาจารย์ชัย กระทั่งแลนดรีได้จากไปในปี ค.ศ. 1990
ปัจจุบัน อาจารย์สุรชัยยังคงดำเนินการสอนวิชามวยไทยที่ค่ายมวยไทยในรัฐออริกอน โดยในแต่ละปีมีนักเรียนกว่า 200 คนจากทั่วโลกเข้าร่วมหลักสูตร
แมงปอล้อคลื่น
แมงปอล้อคลื่น ทีมฟุตบอลที่ก่อตั้งขึ้นเพื่อการกุศลและการออกกำลังกายเป็นหลัก โดย ศักดิ์สิทธิ์ แท่งทอง และเพื่อนๆทั้งในและนอกวงการบันเทิง
ทีมแมงปอล้อคลื่นเริ่มก่อตั้งขึ้นในปี พ.ศ. 2538 และลงแข่งเพื่อการกุศลเรื่อยมา ได้ร่วมลงแข่งเกือบทุกจังหวัดในประเทศไทยและยังได้ร่วมแข่งเพื่อการกุศลกับคนไทยในต่างประเทศอีกด้วย เช่น สหรัฐอเมริกา, สิงค์โปร์, และอังกฤษ
สมาชิกในทีมแมงปอล้อคลื่น
และอีกมากมายทั้งในและนอกวงการบันเทิง
สถานีอัมปัง
สถานีอัมปัง เป็นสถานีรถไฟฟ้ารางเบา สายอัมปัง ตั้งอยู่ในรัฐเซอลาโงร์ ประเทศมาเลเซีย ดำเนินการโดยบริษัท รถไฟเร็วกัวลาลัมเปอร์ (แรพิดเรล) เป็นสถานีปลายทางฝั่งตะวันออกของสาย ตัวสถานีเปิดทำการพร้อมกับอีก 17 สถานีที่เหลือของสาย ในวันที่ 16 ธันวาคม พ.ศ. 2539 โดยสถานีนี้มีศูนย์ซ่อมบำรุงรถไฟฟ้าด้วย
การแบ่งเขตเลือกตั้งแบบเอาเปรียบ
การแบ่งเขตเลือกตั้งแบบเอาเปรียบ หรือ เจอร์รีแมนเดอริง (Gerrymandering) เป็นการปฏิบัติซึ่งเจตนาก่อให้เกิดความได้เปรียบทางการเมืองต่อพรรคการเมืองพรรคใดพรรคหนึ่ง หรือกลุ่มใดกลุ่มหนึ่ง โดยการชักใยแนวแบ่งเขตเลือกตั้ง มียุทธวิธีหลักใช้ในการแบ่งเขตเลือกตั้งแบบเอาเปรียบสองยุทธวิธี ได้แก่ "การกะเทาะ" (cracking) หมายถึง การทำให้อำนาจออกเสียงลงคะแนนของผู้สนับสนุนพรรคการเมืองฝ่ายตรงข้ามลดลงในเขตเลือกตั้งหลายเขต และ "การบรรจุ" (packing) หมายถึง การกระจุกอำนาจออกเสียงลงคะแนนของพรรคการเมืองฝ่ายตรงข้ามในเขตเลือกตั้งหนึ่งเพื่อลดอำนาจออกเสียงลงคะแนนในเขตอื่น ยุทธวิธีที่สาม ซึ่งแสดงในแผนภาพซ้ายบนสุดของภาพทางขวามือ คือ การทำให้เขตเลือกตั้งทุกเขตเป็นแบบเดียวกัน (โดยสภาพคือการกะเทาะแบบหนึ่งซึ่งพรรคการเมืองฝ่ายข้างมากใช้จำนวนที่เหนือกว่าเพื่อประกันว่าพรรคการเมืองฝ่ายข้างน้อยจะไม่ได้ฝ่ายข้างมากในเขตเลือกตั้งแม้แต่เขตเดียว)
นอกเหนือไปจากการใช้เพื่อให้ได้ผลการเลือกตั้งตามต้องการสำหรับพรรคการเมืองพรรคใดพรรคหนึ่งแล้ว ยังใช้เพื่อช่วยเหลือหรือขัดขวางกลุ่มประชากรหนึ่ง เช่น กลุ่มการเมือง ชาติพันธุ์ เชื้อชาติ ภาษา ศาสนาหรือชนชั้น เช่น แนวพรมแดนเขตเลือกตั้งกลางของสหรัฐซึ่งก่อให้เกิดผู้มีสิทธิเลือกตั้งฝ่ายข้างมากเป็นผู้แทนของชาวแอฟริกันอเมริกันหรือเชื้อชาติกลุ่มน้อยอื่น ที่เรียก "เขตฝ่ายข้างมาก-ฝ่ายข้างน้อย" นอกจากนี้ ยังใช้เพื่อพิทักษ์ผู้ดำรงตำแหน่งคนปัจจุบันด้วย
ทวานมีนละ
ทวานมีนละ (ထွန်းမင်းလတ်; ; เกิด 6 กุมภาพันธ์ พ.ศ. 2512) เป็นนักธุรกิจชาวพม่าซึ่งบริหารกลุ่มบริษัทสตาร์แซฟไฟร์ มีความสัมพันธ์ใกล้ชิดกับพลเอก มี่นอองไลง์ หัวหน้าคณะรัฐประหารในประเทศเมียนมา และยังเป็นผู้จัดหาอาวุธให้แก่ทหารเมียนมา
ต้นชีวิต
ทวานมีนละเกิดเมื่อวันที่ 6 กุมภาพันธ์ พ.ศ. 2512 บิดาคือ Khin Maung Latt และมารดาคือ Win Kyi บิดาเคยเป็นทหารยศพันโทในกองทัพอากาศเมียนมาและอธิบดีในกระทรวงโรงเแรมและการท่องเที่ยว
ผลประโยชน์ทางธุรกิจ
ทวานมีนละบริหารกลุ่มบริษัทสตาร์แซฟไฟร์ ซึ่งมีผลประโยชน์ในบรรดาบริษัทที่ทำบ่อนพนัน โรงแรม เหมืองแร่ และพลังงาน สตาร์แซฟไฟร์ยังมีกิจการร่วมทุนในเมียนมาอีโคโนมิกโฮลดิงส์ลิมิเต็ดและเมียนมาอีโคโนมิกคอร์เพอเรชัน ซึ่งเป็นกลุ่มบริษัทที่ทหารเมียนมาบริหาร ทวานมีนละยังบริหารโรงแรมหลายแห่งในเมืองท่าขี้เหล็กซึ่งอยู่บริเวณชายแดนประเทศเมียนมากับประเทศไทย ในจำนวนนี้รวมถึงอัลลัวร์รีสอร์ตซึ่งมีบ่อนพนัน
ต่อมาในเดือนกันยายน พ.ศ. 2565 เจ้าหน้าที่ตำรวจในประเทศไทยจู่โจมเข้าตรวจสอบทวานมีนละ นำไปสู่การจับกุมทวานมีนละ พร้อมชาวไทย 3 คน ซึ่งรวมถึงบุตรเขยของอุปกิต ปาจรียางกูร สมาชิกวุฒิสภาไทย ในข้อหาการฟอกเงินและการค้ายาเสพติด เจ้าหน้าที่ยึดได้ทรัพย์สินมูลค่ากว่า 8.96 ล้านดอลลาร์สหรัฐ ซึ่งอยู่ในรูปรถยนต์ นาฬิกา และกระเป๋าหรูหรา เป็นต้น กับทั้งเงินสด 239,091 ดอลลาร์สหรัฐ ทั้งยังพบทรัพย์สินของพลเอก มี่นอองไลง์ และครอบครัว อยู่ในอะพาร์ตเมนต์ของทวานมีนละที่กรุงเทพฯ แต่หลังการจับกุม พันตำรวจเอก กฤศณัฏฐ์ ธนศุภณัฏฐ์ หัวหน้าชุดจับกุม ก็ถูกย้ายไปประจำตำแหน่งห่างไกลในจังหวัดชัยภูมิ
นอกจากนี้ หลังถูกจับกุมได้ 3 วัน ทวานมีนละและพวกสมัครใจให้การว่า อุปกิต ปาจรียางกูร สมาชิกวุฒิสภาไทย มีความเกี่ยวข้องแน่นแฟ้นกับขบวนการฟอกเงินและค้ายาเสพติด พร้อมแสดงหลักฐานที่เกี่ยวข้อง พันตำรวจโท มานะพงษ์ วงศ์พิวัฒน์ จากสถานีตำรวจนครบาลพญาไท จึงขอให้ศาลอาญาออกหมายจับอุปกิตในวันที่ 3 ตุลาคม พ.ศ. 2565 แต่เมื่อผู้พิพากษาเวรอนุมัติหมายจับแล้ว ศาลอาญาก็สั่งเพิกถอนหมายจับในวันเดียวกัน ภายหลัง พันตำรวจโท มานะพงษ์ ให้การว่า ในวันนั้นถูกศาลอาญาโทรศัพท์เรียกให้มาที่ศาล และถูกอรรถการ ฟูเจริญ รองอธิบดีผู้พิพากษาศาลอาญา ต่อว่าที่มาขอหมายจับอุปกิต พันตำรวจโท มานะพงษ์ ยืนยันว่า "หากไม่ได้มีการออกหมายจับนายอุปกิตฯ ก็เชื่อได้ว่า ในอนาคตจะไม่ได้มีการดำเนินคดีกับนายอุปกิตฯ ทั้งที่มีพยานหลักฐานแจ้งชัด เนื่องจากเชื่อได้ว่า อาจมีการล้มคดีที่ได้มีการสอบสวนเกี่ยวกับนายอุปกิตฯ" แต่ศาลอาญาก็สั่งเพิกถอนหมายจับทันที ต่อมา พันตำรวจโท มานะพงษ์ ถูกย้ายไปดำรงตำแหน่งอื่น
ชีวิตส่วนตัว
ภริยาของทวานมีนละ คือ Win Min Soe ทั้งคู่มีบุตรด้วยกันหลายคน ในจำนวนนี้รวมถึง Nyan Min Latt (เกิด พ.ศ. 2540) และ Shane Min Latt (เกิด พ.ศ. 2543)
หมายเหตุ
ในสื่อไทยมีการเขียนหลายแบบ เช่น "ทุนมินลัต" "ทุน มิน ลัต" "ทุน มิน หลัด" และ "ตุน มิน ลัต"
ทอม ลอว์เรนซ์
โธมัส มอริส ลอว์เรนซ์ (Thomas Morris Lawrence ) หรือ ทอม ลอว์เรนซ์ เป็นนักฟุตบอลชาวเวลส์​ เล่นได้หลายตำแหน่งทั้งกองหน้า, กองกลางตัวรุกและตำแหน่งปีก ​ปัจจุบันเล่นให้กับดาร์บี เคาน์ตี ในอีเอฟแอลแชมเปียนชิป
ลอว์เรนซ์ เกิดที่เมืองเร็กซ์แฮม ประเทศเวลส์​ เข้าสู่ศูนย์ฝึกเยาวชนของแมนเชสเตอร์ ยูไนเต็ด​ตั้งแต่อายุ 8 ขวบ จนได้รับสัญญาเป็นนักฟุตบอลอาชีพและเลื่อนขึ้นมาเล่นให้กับทีมชุดสำรองและทีมชุดใหญ่ อย่างไรก็ตามตลอดช่วงระยะเวลาที่เขาอยู่กับแมนเชสเตอร์ ยูไนเต็ด เขาไม่อาจสอดแทรกตัวเองขึ้นสู่ทีมชุดใหญ่ได้ก่อนที่จะถูกส่งไปเล่นให้กับคาร์ไลล์ ยูไนเต็ดในระดับลีกวัน​และ​โยวิล ทาวน์ในระดับแชมเปียนชิปด้วยสัญญายืมตัว โดยเขาได้รับโอกาสลงสนามในพรีเมียร์ลีกให้แมนเชสเตอร์ ยูไนเต็ด​ ไปเพียงแค่ 1 นัด จากนั้นในพรีเมียร์ลีก ฤดูกาล 2014–15 ​เขาตัดสินใจย้ายไปเล่นให้กับเลสเตอร์ ซิตี​ เพื่อโอกาสลงสนามที่มากขึ้น แต่ช่วง 3 ปีกับเลสเตอร์ ซิตี เขากลับได้ลงเล่นในพรีเมียร์ลีกไปแค่ 3 นัด และถูกส่งไปเล่นในระดับอีเอฟแอลแชมเปียนชิปกับ ร็อตเธอร์แฮม ยูไนเต็ด, แบล็คเบิร์น โรเวอส์, คาร์ดิฟฟ์ ซิตี และอิปสวิช ทาวน์ ด้วยสัญญายืมตัว
ในช่วงที่เขาเล่นให้กับอิปสวิช ทาวน์ เขาได้ลงสนามอย่างสม่ำเสมอและทำผลงานได้เป็นที่น่าประทับใจ โดยเป็นผู้ยิงประตูสูงสุดของสโมสรในฤดูกาล 2016–2017 และได้รับการโหวตให้เป็นผู้เล่นยอดเยี่ยมประจำปีของสโมสรจากการโหวตของผู้เล่นอิปสวิช ทาวน์ จากผลงานของเขาทำให้ในฤดูกาล 2017–2018 สโมสรดาร์บี เคาน์ตี ซื้อตัวเขาไปร่วมทีมด้วยสัญญาระยะยาว
ประวัติ
ลอว์เรนซ์เกิดเมื่อวันที่ 13 มกราคม ค.ศ. 1994 ที่ เรกซ์แฮม ประเทศเวลส์
แมนเชสเตอร์ยูไนเต็ดเยาวชน
ลอว์เรนซ์ย้ายมาร่วมทีมเยาวชนของแมนเชสเตอร์ยูไนเต็ดเมื่อปี ค.ศ. 2002 ขณะอายุได้ 8 ปีโดยย้ายมาจากเอฟเวอร์ตัน
แมนเชสเตอร์ยูไนเต็ด
ในปี ค.ศ. 2013 ขณะอายุได้ 19 ปีลอว์เรนซ์ก็ได้ เซ็นสัญญาเป็นนักเตะอาชีพกับทีมปีศาจแดงแต่ไม่มี โอกาสได้ลงเล่นเลยสักนัดจึงได้แต่เล่นในทีมสำรอง เท่านั้น
คาร์ไลส์ยูไนเต็ด
หลังจากเซ็นสัญญาเป็นนักเตะอาชีพได้ไม่นานเขาก็ ถูกปล่อยให้กับคาร์ไลส์ยูไนเต็ด ยืมตัวไปใช้งาน โดยลงเล่นให้กับทีมคาร์ไลส์ยูไนเต็ดทั้งสิ้น 9 นัดยิงไปทั้งหมด 3 ประตู
เยโอวิลทาวน์
หลังจากถูกยืมตัวไปเขาก็ถูกปล่อยให้เยโอวิลทาวน์ ยืมตัวไปใช้งานโดยลงเล่นทั้งสิ้น 19 นัดยิงไป 2 ประตูแต่ก็ไม่สามารถช่วยเยโอวิลให้ รอดพ้นการตกชั้นจาก เดอะแชมเปี้ยนชิพ สู่ ลีกวัน ซึ่งในวันที่ 30 เมษายน ค.ศ. 2014 เขาก็แมนเชสเตอร์ยูไนเต็ดเรียกตัวกลับไป
กลับสู่แมนเชสเตอร์ยูไนเต็ด
หลังจากถูกเรียกตัวกลับมาเขาก็ได้มีโอกาสลงประ เดิมสนามในนัดที่ทีมมีโอกาสเจอกับทีม ฮัลล์ซิตี เมื่อวันที่ 6 พฤษภาคม ค.ศ. 2014 โดยลงเล่น ทั้งสิ้น 70 นาทีก่อนจะถูกเปลี่ยนตัวออกโดยมี ไรอัน กิ๊กส์ ในฐานะผู้เล่น-ผู้จัดการทีมรักษาการลงเล่น แทน
เลสเตอร์ซิตี
ในช่วงต้นฤดูกาล 2014–15 ได้ย้ายไปร่วมทีมเลสเตอร์ซิตี ด้วยค่าตัว 1 ล้านปอนด์
อ้างอิง
1994
คริสต์ศตวรรษที่ 21
คริสต์ศตวรรษที่ 21 คือคริสต์ศตวรรษแรกของคริสต์สหัสวรรษที่ 3 และเป็นคริสต์ศตวรรษปัจจุบัน เริ่มนับตั้งแต่วันที่ 1 มกราคม ค.ศ. 2001 จนถึงวันที่ 31 ธันวาคม ค.ศ. 2100 หรือเรียกว่า ยุค 2001 คือเรียกตามปีเริ่มต้นคริสต์ศตวรรษที่ 21
รัฐชาติใหม่และการเปลี่ยนแปลงของเขตแดน
ดินแดนดังต่อไปนี้คือรัฐเอกราชที่ได้รับเอกราชในช่วงศตวรรษที่ 21 และได้รับการยอมรับเป็นหนึ่งในรัฐสมาชิกของสหประชาชาติ
ดินแดนดังต่อไปนี้ได้ดินแดนเอกราชและได้สิทธิปกครองตนเองขั้นสูง แต่ได้รับการยอมรับจากรัฐสมาชิกของสหประชาติเพียงจำนวนหนึ่ง
ดินแดนดังต่อไปนี้ได้ถูกผนวกเข้าเป็นดินแดนของอีกรัฐเอกราชหนึ่ง
คริสต์ศตวรรษที่ 22
คริสต์ศตวรรษที่ 22 อยู่ระหว่างปี ค.ศ. 2101 ถึง ค.ศ. 2200
เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี
เครื่องอิสริยาภรณ์กิตติคุณแห่งสหพันธ์สาธารณรัฐเยอรมนี เป็นเครื่องอิสริยาภรณ์เยอรมนี สถาปนาเมื่อวันที่ 7 กันยายน พ.ศ. 2494 โดยประธานาธิบดีเยอรมนีมอบเครื่องอิสริยาภรณ์นี้ให้แก่ข้าราชการ, ประชาชน, ทหาร, และชาวต่างชาติ
ลำดับชั้น
เครื่องอิสริยาภรณ์กิตติคุณแบ่งได้ 4 กลุ่ม ดังนี้:
เครื่องหมาย
ชั้นของจตุรถาภรณ์, เบญจมาภรณ์, เหรียญ มีลักษณะเหมือนกัน ยกเว้นชั้นสายสะพายมีขนาดที่แตกต่างของผู้ชาย และ ผู้หญิง (รวมถึงดาราอิสริยาภรณ์):
ดวงตรา ลักษณะเป็นกางเขนสีทองลงยาสีแดงมีเครื่องหมายอินทรีเยอรมันสีดำที่กลางจุดตัดของกางเขน.
ดารา มีลักษณะแตกต่างตามลำดับเกียรติของอิสริยาภรณ์.
แถบแพร แพรแถบสีแดงขอบทอง-ดำ-ทอง ตามสีของธงชาติเยอรมนี
ชาวกาตาลา
ชาวกาตาลา (català) หรือ ชาวกาตาลัน (catalán) คือกลุ่มชาติพันธุ์โรมานซ์ (Romance) ซึ่งพูดภาษากาตาลา หรือมีเชื้อชาติกาตาลาผสมผสานอยู่ ส่วนใหญ่อาศัยอยู่ในกาตาลุญญา สเปน, กาตาลุญญาดัลนอร์ต (กาตาลุญญาเหนือ) ในฝรั่งเศส และประเทศอันดอร์รา โดยคนกาตาลาส่วนใหญ่นับถือศาสนาคริสต์ นิกายโรมันคาทอลิก
ภูมิศาสตร์
ชาวกาตาลาส่วนใหญ่อาศัยอยู่ในกาตาลุญญา ซึ่งเป็นเขตปกครองตนเองในสเปน ผู้พูดภาษากาตาลาจำนวนไม่น้อยกว่า 100,000 คนอาศัยอยู่ในเขตเปอีกาตาล็อง (pays catalan) ในฝรั่งเศส มีชาวกาตาลา ซึ่งมีจำนวนไม่ทราบอย่างแน่ชัด ได้อพยพย้ายถิ่นฐานไปยังประเทศต่าง ๆ ที่เคยที่อยู่ภายใต้จักรวรรดิสเปน เช่น กลุ่มประเทศลาตินอเมริกา และ ฟิลิปปินส์ เป็นต้น นอกจากนี้ ยังมีการย้ายถิ่นฐานออกจากกาตาลุญญาไปยังประเทศอื่น ๆ ภายหลังช่วงสงครามกลางเมืองสเปนอีกด้วย
ภาษา
ภาษากาตาลาเป็นภาษาในกลุ่มภาษาโรมานซ์ ภาษาที่อยู่ในกลุ่มภาษาโรมานซ์อื่นที่มีความใกล้เคียงกับภาษากาตาลามากที่สุด คือ ภาษาอุตซิตา ซึ่งทั้งสองภาษานี้ มีไวยากรณ์และคำศัพท์คล้ายคลึงกับภาษาภาษาโรมานซ์ตะวันตกอื่น ๆ เช่น ภาษาสเปน ภาษาฝรั่งเศส ภาษาโปรตุเกส และ ภาษาอารากอน ภาษากาตาลา สามารถแบ่งออกเป็นสำเนียงต่าง ๆ โดยสำเนียงที่มีผู้พูดมากที่สุดคือ กาตาลากลาง (català central)
ผู้พูดภาษากาตาลา มีมากกว่า 9.8 ล้านคน (ค.ศ. 2011) โดย 5.9 ล้านคนอาศัยอยู่ในกาตาลุญญา ซึ่งภายในกาตาลุญญา ผู้พูดกาตาลาส่วนใหญ่ สามารถพูดได้สองภาษา โดยผู้ที่อาศัยอยู่ในสเปนมักพูดภาษาสเปนเป็นอีกภาษาหนึ่ง ส่วนผู้ที่อาศัยอยู่ในฝรั่งเศส มักพูดภาษาฝรั่งเศสและภาษากาตาลา
เมื่อเดือนกันยายน ค.ศ. 2005 .cat ซึ่งเป็นโดเมนระดับบนสุดที่ใช้ภาษากาตาลาเป็นภาษาหลัก ได้รับการอนุมัติให้เป็นโดเมนของเว็บเพจที่ใช้ภาษากาตาลา เพื่อเป็นการส่งเสริมการใช้ภาษากาตาลาในโลกออนไลน์ให้มากขึ้น
การนุ่งห่มตามประเพณี
ปัจจุบัน เครื่องแต่งกายตามประเพณีกาตาลา มักสวมใส่ในงานเฉลิมฉลองต่าง ๆ เท่านั้น ประกอบด้วย หมวกบาร์ราตินา (barretina) (หมวกยาว รูปทรงคล้ายคลึงกับหมวกนอน ทำจากขนสัตว์ โดยมากจะเป็นสีแดงหรือสีม่วง) และฟาชา (faixa) (ผ้าพันเอว หรือเข็มขัด) ซึ่งทั้งสองมักสวมใส่โดยผู้ชาย ส่วนผู้หญิงมักสวมใส่เร็ต (ret) (ผ้าคลุมผม) รองเท้าที่สวมใส่ควบคู่ เรียกว่า อัสปาร์แด็ญญา (espardenya)
ทางหลวงแผ่นดินหมายเลข 220
ทางหลวงแผ่นดินหมายเลข 220 สายศรีสะเกษ–ขุขันธ์ เป็นเส้นทางคมนาคมที่สำคัญแห่งหนึ่งของจังหวัดศรีสะเกษซึ่งเชื่อมต่อจากอำเภอเมืองศรีสะเกษ ไปยัง อำเภอขุขันธ์ โดยเริ่มจากแยกจากถนนขุขันธ์ (ทางหลวงแผ่นดินหมายเลข 221) ในเขตเทศบาลเมืองศรีสะเกษ ตัดผ่านทางหลวงแผ่นดินหมายเลข 294 (ถนนทองมาก) ผ่าน อำเภอวังหินและอำเภอขุขันธ์ ทางหลวงหมายเลข 220 จะไปบรรจบกับทางหลวงแผ่นดินหมายเลข 24 (ห่างจากสี่แยกขุขันธ์ประมาณ 7 ก.ม.) รวมระยะทางทางหลวงหมายเลข 220 คือ 56 กิโลเมตร
รายละเอียดของเส้นทาง
ทางหลวงแผ่นดินหมายเลข 220 ตัดผ่านพื้นที่ตำบลต่าง ๆ ได้แก่
อินซูลิน
อินซูลิน (Insulin) คือฮอร์โมนชนิดอนาโบลิกโพลีเพบไทด์ ซึ่งทำหน้าที่ควบคุมการเผาผลาญคาร์โบไฮเดรต นอกจากนี้ยังทำหน้าที่เป็นสารตัวกระทำในคาร์โบไฮเดรทชนิดโฮมีโอสตาซิส มีผลต่อการเผาผลาญไขมันเปลี่ยนการทำงานของตับให้ทำหน้าที่เก็บหรือปลดปล่อยกลูโคส และทำให้เกิดการทำงานของลิพิด (ไขมัน) ในเลือดและในเนื้อเยื่ออื่น เช่นไขมันและกล้ามเนื้อ ปริมาณของอินซูลินที่เวียนอยู่ในร่างกายมีผลกระทบสูงมากในวงกว้างในทุกส่วนของร่างกาย
คำว่าอินซูลินมาจากภาษาละติน insula หรือ "island" - "เกาะ" เนื่องจากการถูกสร้างขึ้นบน "ไอส์เล็ตส์ออฟแลงเกอร์ฮานส์" ซึ่งเป็นกลุ่มเซลล์ในตับอ่อน
ในวงการแพทย์ อินซูลินถูกใช้ในการรักษาโรคเบาหวานบางชนิด คนไข้ที่ป่วยเป็นโรคเบาหวานประเภท 1 ต้องอาศัยอินซูลินจากนอกร่างกาย (เกือบทั้งหมดใช้วิธีฉีดเข้าใต้ผิวหนัง) เพื่อช่วยให้รอดชีวีตจากการขาดฮอร์โมน คนไข้ที่ป่วยเป็นโรคเบาหวานประเภท 2 จะต่อต้านอินซูลิน หรือ ผลิตอินซูลินน้อย หรือทั้งสองอย่าง ผู้ป่วยเบาหวานประเภท 2 บางรายต้องการอินซูลินเฉพาะเมื่อยาอื่นที่ใช้รักษาอยู่ไม่เพียงพอในการควบคุมระดับกลูโคสในเลือด
อินซูลิน ประกอบด้วยกรดอะมิโน 51 ชนิดรวมกันอยู่ และมีน้ำหนักโมเลกุล 5808 Da
โครงสร้างของอินซูลิน ผันแปรเล็กน้อยตามชนิดของสัตว์ อินซูลินที่มีแหล่งมาจากสัตว์จะแตกต่างกันในเชิงขีดความสามารถในการควบคุมพลังการทำงาน (เช่น การเผาผลาญคาร์โบไฮเดรท) ในมนุษย์ อินซูลินจากสุกรมีความคล้ายคลึงกับอินซูลินของมนุษย์มากที่สุด
การค้นพบและลักษณะ
ในปี พ.ศ. 2412 ขณะที่ พอล แลงเกอฮานส์ นักศึกษาแพทย์ในเบอร์ลินกำลังส่องกล้องจุลทัศน์เพื่อศึกษาโครงสร้างของตับอ่อน (ต่อมคล้ายเยลลีหลังกระเพาะอาหาร) อยู่นั้น ได้สังเกตเห็นกลุ่มเนื้อเยื่อเกาะกันเป็นหย่อมๆ กระจายไปทั่วทั้งตัวตับอ่อน หน้าที่การทำงานของ "กองน้อยๆ ของเซลล์" ซึ่งได้รู้จักกันในภายหลังว่า "ไอส์เล็ตส์ออฟแลงเกอร์ฮานส์" นี้ยังไม่มีผู้ใดรู้ว่าเป็นอะไร แต่เอดวร์ด ลาเกส (นักพยาธิวิทยาชาวฝรั่งเศส) ได้เสนอว่าอาจเป็นตัวผลิตและหลั่งสารที่มีบทบาทในการควบคุมการย่อยอาหาร อาชบอลด์ บุตรชายของพอล แลงเกอร์ฮานส์ได้มีส่วนสร้างความเข้าใจถึงบทบาทการควบคุมของสารนี้มากขึ้นในภายหลัง
รางวัลโนเบล
ในปี พ.ศ. 2466 คณะกรรมการพิจารณาการให้รางวัลโนเบลได้ยอมรับวิธีการสะกัดอินซูลินเชิงปฏิบัติแก่ทีมทำงานที่มหาวิทยาลัยโทรอนโท และมอบรางวัลโนเบลแก่บุคคล 2 คน คือ เฟรเดอริก แบนติง และ จอห์น แมคลอยด์ โดยได้รับรางวัลในสาขาสรีรวิทยา หรือ การแพทย์ ประจำปี พ.ศ. 2466 สำหรับการค้นพบอินซูลิน และได้ขายสิทธิบัตรให้แก่มหาวิทยาลัยโทรอรโทเป็นเงิน 1 ล้านดอลลาร์
โครงสร้างและการผลิต
ในสัตว์มีกระดูกสันหลังด้วยกันจะมีอินซูลินคล้ายกันมาก อินซูลินของโคกระบือมีกรดอะมิโนต่างจากมนุษย์เพียง 3 ตัว อินซูลินของสุกรมีกรดอมิโนต่างจากมนุษย์เพียงตัวเดียว แม้แต่อินซูลินจากปลาบางชนิด ยังมีความคล้ายคลึงกับของมนุษย์ มากพอจะมีผลกับร่างกายมนุษย์ได้
ปฏิกิริยาบนเซลล์และระดับการเผาผลาญ
เมื่อคุณทานอาหารคาร์โบไฮเดรต ระดับกลูโคสในกระแสเลือดจะเพิ่มขึ้น ตับอ่อนจะปล่อยอินซูลินออกมาเพื่อปรับความสมดุล โดยการผนึกอยู่กับผนังเซลล์ของกลุ่มเซลล์ทั้งหลาย แล้วกระตุ้นการดูดกลูโคสในเซลล์มาใช้งาน ซึ่งปฏิกิริยานี้จะเกิดกับทุก ๆ เนื้อเยื่อในร่างกายยกเว้นที่สมอง  ไม่เพียงแต่กลูโคสเท่านั้น อินซูลินยังกระตุ้นให้เซลล์ดูดไขมัน (synthesis of lipid (fat)) ,โปรตีน และไกลโคเจน (ไกลโคเจนคือคาร์โบไฮเดรตที่ถูกเก็บไว้ที่กล้ามเนื้อและ ตับ เพื่อเป็นแหล่งพลังงานสำรอง) ด้วย ดังนั้น อินซูลิน จึงถูกยกว่าเป็น ฮอร์โมนอนาบอริก ที่มีความสำคัญเป็นอย่างมาก
ภาวะน้ำตาลในเลือดต่ำและภาวะน้ำตาลในเลือดสูง
คนส่วนมากมักจะสับสนระหว่างอาการน้ำตาลในเลือดต่ำ-สูง ที่จริงแล้วอาการทั้งสองมีอาการและวิธีการแก้ไขปัญหาที่แตกต่างกันมาก ดังต่อไปนี้
Paedophryne amauensis
Paedophryne amauensis เป็นอึ่ง (สัตว์กลุ่มกบ) ขนาดเล็ก พบในป่าของปาปัวนิวกินี ซึ่งถูกค้นพบตั้งแต่เดือนสิงหาคม พ.ศ. 2552 และได้รับการอธิบายลักษณะอย่างเป็นทางการในเดือนมกราคม พ.ศ. 2554 มีความยาว 7.7 มิลลิเมตร
การค้นพบ
ค้นพบเมื่อเดือนสิงหาคม พ.ศ. 2552 โดยคริสโตเฟอร์ ออสติน ขณะสำรวจความหลากหลายของสิ่งมีชีวิตที่ปาปัวนิวกินี ใกล้กับหมู่บ้านอเมา (Amau) ในจังหวัดกลาง
ลักษณะ
อึ่งขนาดเล็กมาก ประมาณ 7.7 มิลลิเมตร อาศัยอยู่บนพื้นดิน และวงจรชีวิตของมันไม่มีช่วงที่เป็นลูกอ๊อด ออกหากินในเวลากลางคืนและกินสัตว์ไม่มีกระดูกสันหลังขนาดเล็กเป็นอาหาร พวกมันสามารถกระโดดได้ไกลกว่าความยาวลำตัว 30 เท่า เพศผู้เรียกคู่ด้วยเสียงร้องคล้ายแมลงความถี่ 8,400-9,400 เฮิรตซ์ การค้นพบ P. amauensis ทำให้สถิติสัตว์มีกระดูกสันหลังเล็กที่สุดในโลก ต้องเปลี่ยนมาจาก ปลาซิวแคระ (Paedocypris progenetica) จากอินโดนีเซีย ซึ่งเป็นเจ้าของสถิติก่อนหน้านี้ ที่มีขนาด 7.9 มิลลิเมตร
ที่อยู่อาศัย
Paedophryne amauensis อาศัยอยู่ในกองใบไม้บนพื้นป่า เช่นเดียวกับ Paedophryne ชนิดอื่น ๆ
เบสพิน
เบสพิน (Bespin) เป็นดาวเคราะห์ในเรื่องแต่งชุดสตาร์ วอร์ส เป็นฉากสำคัญในภาพยนตร์สตาร์ วอร์ส เอพพิโซด 5: จักรวรรดิเอมไพร์โต้กลับ
เบสพินเป็นดาวแก๊สยักษ์ในระบบดาวเบสพิน เซกเตอร์อาโนอัต คอร์ริดอร์ไอสัน ในเขตเกรตเตอร์จาวิน เขตแดนรอบนอก เป็นแหล่งแก๊สทิบานน่าแหล่งใหญ่ที่สุดแห่งหนึ่ง มีชื่อเสียงเป็นศูนย์กลางสำคัญในผลิตและขนส่งแก๊ส รวมถึงนครเมฆาและทิบานนาโปลิส เป็นบ้านของคนนับล้าน ทั้งมนุษย์ ชาวอักนาฟ และชาวลูทริลเลียน
นครเมฆา
นครเมฆา (Cloud City) เป็นชุมชนเหมืองแก๊สทิบานนาที่ลอยอยู่ในหมู่เมฆของดาวเคราะห์เบสพิน อยู่ภายใต้การครอบครองของเจ้านครแลนโด้ คาลริสเซียน ผู้ควบคุมเมืองนี้ไปพร้อมๆ กับพยายามหลีกเลี่ยงไม่ให้เป็นจุดสนใจของจักรวรรดิ แต่ในที่สุดจักรวรรดิก็เข้ายึดเมืองนี้ได้สำเร็จและได้ตั้งค่ายทหารขึ้นที่เมืองนี้ หลังจากจักรพรรดิพัลพาทีนตายลง และผ่านพ้นเหตุการการปิดล้อมแห่งโลหะ ค่ายทหารจักรวรรดินี้ก็ถูกทิ้งร้าง
เบื้องหลัง
ในบทร่างแรกของภาพยนตร์สตาร์ วอร์ส ในปี ค.ศ. 1974 ดาวเคราะห์อัลเดอรานซึ่งในขณะนั้นถูกกำหนดให้เป็นดาวแก๊สยักษ์และเป็นเมืองหลวงของจักรวรรดิกาแลกติกมีลักษณะคล้ายเบสพินในจักรวรรดิเอมไพร์โต้กลับอย่างมาก ทั้งยังมีเมืองที่คล้ายกับนครเมฆาอีกด้วย
ในการประชุมกำหนดโครงเรื่องช่วงแรกๆ ของจักรวรรดิเอมไพร์โต้กลับนั้น มีดาวเคราะห์ Ketbrae (หรือ Kettlebrae) เป็นดาวแก๊สยักษ์ ซึ่งต่อมากลายเป็นดาวเคราะห์เบสพินนี้เอง
คริสต์ศตวรรษที่ 19
คริสต์ศตวรรษที่ 19 อยู่ระหว่างปี ค.ศ. 1801 ถึง ค.ศ. 1900
แคว้นโอแวร์ญ-โรนาลป์
โอแวร์ญ-โรนาลป์ (Auvergne-Rhône-Alpes, ; Ôvèrgne-Rôno-Ârpes; Auvèrnhe Ròse Aups; Alvernia-Rodano-Alpi) เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม ค.ศ. 2016 จากการยุบรวมแคว้นโอแวร์ญและแคว้นโรนาลป์เข้าด้วยกัน
ด้วยพื้นที่แคว้นมีขนาด 69711 km2 ทำให้เป็นแคว้นที่มีขนาดใหญ่เป็นอันดับ 3 ในประเทศฝรั่งเศสแผ่นดินใหญ่ โดยมีประชากรใน ค.ศ. 2018 ที่ 7,994,459 คน ทำให้อยู่ในอันดับสอง เป็นรองเพียงแคว้นอีล-เดอ-ฟร็องส์ แคว้นนี้ประกอบด้วย 12 จังหวัด โดยมีลียงเป็นเมืองหลัก
คริสต์ศตวรรษที่ 20
คริสต์ศตวรรษที่ 20 อยู่ระหว่างปี 1 มกราคม ค.ศ. 1901 ถึง 31 ธันวาคม ค.ศ. 2000
แซสคาทูน
แซสคาทูน (Saskatoon) เป็นเมืองใหญ่ที่สุดของรัฐซัสแคตเชวัน ประเทศแคนาดา เมืองมีแม่น้ำเซาท์ซัสแคตเชวันไหลผ่าน ตั้งอยู่ช่วงกลางของรัฐ เป็นศูนย์กลางวัฒนธรรมและเศรษฐกิจตอนกลางของรัฐซัสแคตเชวันตั้งแต่ก่อตั้งเมื่อปี ค.ศ. 1882
จากการสำรวจสำมะโนประชากรแคนาดาเมื่อปี ค.ศ. 2016 เมืองมีประชากร 246,376 คน ขณะที่เขตมหานครมีประชากร 295,095 คน เป็นเขตมหานครใหญ่เป็นอันดับ 17 ของประเทศ ข้อมูลประชากรเมื่อเดือนกรกฎาคม 2018 มีประชากร 278,500 คน ขณะที่ข้อมูลโดยประมาณของปี 2009 มีประชากร 330,674 คน
ชื่อเมือง แซสคาทูน ตั้งชื่อตาม แซสคาทูนเบอรรี เป็นพืชท้องถิ่น และเป็นชื่อจาก ภาษาครี ว่า misâskwatômina
คริสต์ศตวรรษที่ 18
คริสต์ศตวรรษที่ 18 อยู่ระหว่างปี ค.ศ. 1701 ถึง ค.ศ. 1800
ฟีฟ่าคอนเฟเดอเรชันส์คัพ 2013
ฟีฟ่าคอนเฟเดอเรชันส์คัพ 2013 (2013 FIFA Confederations Cup) เป็นการแข่งขันฟุตบอลระดับนานาชาติคอนเฟเดอเรชันส์คัพ จัดโดยฟีฟ่า ในปี พ.ศ. 2556 ที่ประเทศบราซิล ก่อนที่จะมีการแข่งขันฟุตบอลโลกในปีถัดไป โดยการแข่งขันจะจัดขึ้นระหว่างวันที่ 15 – 30 มิถุนายน พ.ศ. 2556
ช่วงที่จะมีการแข่งขันฟีฟ่าคอนเฟเดอเรชันส์คัพนั้นบางส่วนจะตรงกับการแข่งขันฟุตบอลโลก 2014 รอบคัดเลือก โซนเอเชีย โดยสมาพันธ์ฟุตบอลเอเชียจึงขอให้ฟีฟ่าเลื่อนวันการแข่งขัน อย่างไรก็ตาม สมาพันธ์ฟุตบอลเอเชียได้ตัดสินใจที่จะปรับเปลี่ยนวันแข่งขันให้ทีมชาติญี่ปุ่นซึ่งเป็นตัวแทนของสมาพันธ์ในคอนเฟเดอเรชันส์คัพเท่านั้น
ทีมที่ผ่านเข้ารอบ
1อิตาลีได้เข้ารอบเนื่องจากสเปนเป็นผู้ชนะเลิศทั้งฟุตบอลโลก 2010 และยูโร 2012
สถานที่แข่งขัน
จะใช้สนามแข่งขัน 6 สนามใน 6 เมือง
การจับสลากแบ่งกลุ่ม
การจัดสลากแบ่งกลุ่มถูกจัดขึ้นที่ปาลาซีอูดัสกงเวงซอยส์ (Palácio das Convenções) ในศูนย์การประชุมอัญเญงบี (Anhembi Convention Center) เมืองเซาเปาลู เมื่อวันที่ 1 ธันวาคม พ.ศ. 2555
ผู้ตัดสิน
ผู้ตัดสินทั้ง 10 คนถูกประกาศ และยืนยันอย่างเป็นทางการจากฟีฟ่า เมื่อวันที่ 13 พฤษภาคม พ.ศ. 2556
รอบแบ่งกลุ่ม
ตารางการแข่งขันได้รับการเปิดเผยในเมืองรีโอเดจาเนโร เมื่อวันที่ 30 พฤษภาคม พ.ศ. 2555
ทีมชนะเลิศและรองชนะเลิศในแต่ละกลุ่ม จะเข้ารอบรองชนะเลิศต่อไป
เวลาที่ใช้ในการแข่งขันเป็นเขตเวลาบราซีเลีย (UTC –3)
รางวัล
รางวัลดังต่อไปนี้ได้รับสำหรับการแข่งขัน:
ลูกฟุตบอล
ลูกฟุตบอลที่ใช้ในการแข่งขันอย่างเป็นทางการได้รับการเปิดตัวระหว่างการจับสลากแบ่งกลุ่มการแข่งขัน มีชื่อว่า "กาฟูซา" (Cafusa) ซึ่งมาจากคำว่า "Carnaval" หรืองานรื่นเริงของบราซิล, "Futebol" หรือฟุตบอล และ "Samba" แซมบา การเต้นแบบบราซิล กาฟู อดีตกัปตันทีมชาติบราซิล ได้รับเชิญมาเปิดตัวลูกฟุตบอลดังกล่าวอย่างเป็นทางการ
เทคโนโลยีโกลไลน์
วันที่ 2 เมษายน พ.ศ. 2556 ฟีฟ่าได้ยืนยันว่าจะใช้เทคโนโลยีโกลไลน์ในการแข่งขันครั้งนี้
คริสต์ศตวรรษที่ 17
คริสต์ศตวรรษที่ 17 อยู่ระหว่างปี ค.ศ. 1601 ถึง ค.ศ. 1700
บรมยุคโพรเทอโรโซอิก
บรมยุคโพรเทอโรโซอิก (Proterozoic) คือช่วงเวลาหนึ่งทางธรณีกาล อยู่ระหว่าง 2,500 ล้านปีมาแล้วถึง 542 ล้านปีมาแล้ว ยุคนี้เป็นยุคที่โพรแคริโอตเริ่มพัฒนามาเป็นยูแคริโอต และสัตว์หลายเซลล์ ในช่วงยุคคาลิมเมียนหรือประมาณ 1,600-1,400 ล้านปีมาแล้ว บรมยุคนี้นับตั้งแต่ ออกซิเจนอีเวนท์ จากสโทรมาโทไลต์ เมื่อต้นยุคไซดีเรียนซึ่งทำให้เกิดสนิมมากมาย เพราะออกซิเจนที่มากขึ้น ทำให้ไปออกซิไดซ์กับธาตุเหล็กในทะเล จึงทำให้เกิดทะเลสนิมขึ้น
เอเชียนคัพ 2023 กลุ่มอี
กลุ่มอีของเอเชียนคัพ 2023 จะจัดขึ้นตั้งแต่วันที่ 15 ถึง 25 มกราคม ค.ศ. 2024 กลุ่มนี้ประกอบไปด้วยเกาหลีใต้, มาเลเซีย, จอร์แดน และบาห์เรน
ทีม
หมายเหตุ
เกาหลีใต้ พบ บาห์เรน
<section begin=E1 /><section end=E1 />
มาเลเซีย พบ จอร์แดน
<section begin=E2 /><section end=E2 />
จอร์แดน พบ เกาหลีใต้
<section begin=E3 /><section end=E3 />
บาห์เรน พบ มาเลเซีย
<section begin=E4 /><section end=E4 />
เกาหลีใต้ พบ มาเลเซีย
<section begin=E5 /><section end=E5 />
จอร์แดน พบ บาห์เรน
<section begin=E6 /><section end=E6 />
ผีชีวะ 3 สงครามสูญพันธุ์ไวรัส
เนื้อเรื่องย่อ
หลังจากผ่านเหตุการณ์เมืองแรคคูนซิตีใน ผีชีวะ 2 แล้ว แต่สงครามก็ยังไม่จบสิ้น เมื่อวันสิ้นโลกกำลังจะมาถึง…ที-ไวรัส ผลงานมรณะของบริษัทอัมเบรลล่าคอร์เปอเรชั่นแพร่กระจายเหมือนไฟป่า ไปทั่วสหรัฐ แล้วก็ทั่วโลก… ทำให้มนุษย์กลายเป็นซอมบี้กระหายเลือด เมื่อไม่มีที่ใดปลอดภัย คาร์ลอส โอลิเวร่า และ แอลเจ พร้อมด้วยผู้รอดชีวิตรายใหม่ ได้แก่ แคลร์, เคมาร์ท และเนิร์สเบ็ตตี้ จึงทำการรวบรวมผู้รอดชีวิตรายอื่นๆ ออกเดินทางข้ามทะเลทรายไปเรื่อยๆเป็นขบวนรถหุ้มเกราะ พวกเขากำลังตามหาผู้รอดชีวิตรายอื่นๆ แต่สิ่งที่พบเขาพบมีเพียง… ฝูงผีดิบ… ฉะนั้นสิ่งที่พวกเขาต้องการนั่นก็คือ ปืน และกระสุน เอาไว้ป้องกันตนเอง ภายใต้ดินลับอีกแห่งหนึ่ง บริษัทอัมเบรลล่ายังคงดำเนินต่อไป โดย ดร.ไอแซค ซึ่งกำลังควานหาตัว อลิซ ซึ่งเป็นกุญแจเดียวที่จะเยียวยาหายนะนี้ได้ และเพื่อการทดลองต่อไปอย่างไม่จบสิ้น ไม่เพียงแค่อัมเบรลล่าคอร์ปเท่านั้นที่ต้องการตัวอลิซ แต่อลิซเองก็รอที่จะจัดการกับบริษัทนี้เช่นกัน
รางวัลภาพยนตร์แห่งชาติ สุพรรณหงส์ ครั้งที่ 20
'''รางวัลภาพยนตร์แห่งชาติ สุพรรณหงส์ ครั้งที่ 20 ประจำปี พ.ศ. 2553''' จัดโดยสมาคมสมาพันธ์ภาพยนตร์แห่งชาติ เมื่อวันอาทิตย์ที่ 6 มีนาคม พ.ศ. 2554 ณ  โรงภาพยนตร์ เอส เอฟ เอ็กซ์ ซีเนม่า ใน ศูนย์การค้า เซ็นทรัลเฟสติวัล พัทยา บีช พัทยา โดยปีนี้ทางผู้จัดงานได้วางธีมไว้ในรูปแบบ "Thai Films The Leader of Creative Economy" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเจริญ  เอี่ยมพึ่งพร และ สมศักดิ์ เตชะรัตนประเสริฐ
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
ผู้ชนะรางวัล จะเน้นด้วย ตัวหนา
มัชฌิมเรขาคณิต
ในวิชาคณิตศาสตร์ มัชฌิมเรขาคณิต เป็นค่ามัชฌิมหรือค่าเฉลี่ยที่บ่งบอกถึงแนวโน้มสู่ส่วนกลางของจำนวนชุดหนึ่งด้วยผลคูณของค่าแต่ละค่า (ต่างจากมัชฌิมเลขคณิตซึ่งใช้ผลบวกของค่าแต่ละค่า) นิยามของมัชฌิมเรขาคณิตคือ[[รากที่ n|รากที่
n
a1, a2, ..., an
มัชฌิมเรขาคณิตมีนิยามเป็น
หรือแสดงออกโดยสมมูลกันเป็นมัชฌิมเลขคณิตของแต่ละจำนวนในมาตราส่วนลอการิทึม
ยกตัวอย่าง มัชฌิมเรขาคณิตของจำนวนสองจำนวน อาทิ 2 กับ 8 เป็นรากที่สอง (square root) ของผลคูณของทั้งสองจำนวน นั่นคือ ยกอีกตัวอย่างหนึ่ง มัชฌิมเรขาคณิตของจำนวนสามจำนวน 4, 1, และ 1/32 เป็นรากที่สามของผลคูณของทั้งสามจำนวน (1/8) นั่นก็คือ 1/2 กล่าวคือ  มัชฌิมเรขาคณิตใช้ได้กับจำนวนบวกเท่านั้น
มัชฌิมเรขาคณิตมักถูกใช้สำหรับชุดของจำนวนซึ่งจะนำมาคูณกันหรือมีลักษณะเป็นเลขยกกำลัง เช่นตัวเลขการเติบโตต่าง ๆ อาทิจำนวนประชากรโลกหรืออัตราดอกเบี้ยของการลงทุนทางการเงินเมื่อเวลาผ่านไป นอกจากนี้ยังถูกนำมาใช้ในการวัดเปรียบเทียบสมรรถนะของคอมพิวเตอร์ โดยมีประโยชน์สำหรับการคำนวณค่ามัชฌิมของอัตราความเร็วที่เพิ่มขึ้น (speedup) เพราะค่ามัชฌิมของจำนวน 0.5x (ช้าลงครึ่งหนึ่ง) กับ 2x (เร็วขึ้นสองเท่า) จะเป็นจำนวนเท่ากับ 1 (ไม่เร็วขึ้น)
สามารถทำความเข้าใจมัชฌิมเรขาคณิตในแง่ของเรขาคณิตได้ มัชฌิมเรขาคณิตของจำนวนสองจำนวน a กับ b เป็นความยาวของด้านหนึ่งของรูปสี่เหลี่ยมจัตุรัสซึ่งมีพื้นที่เท่ากับพื้นที่ของรูปสี่เหลี่ยมมุมฉากที่มีด้านยาว a และ b มัชฌิมเรขาคณิตของจำนวนสามจำนวนก็คล้ายกัน มัชฌิมเรขาคณิตของ a, b, กับ c เป็นความยาวของสันหนึ่งของทรงลูกบาศก์ซึ่งมีปริมาตรเท่ากับปริมาตรของทรงสี่เหลี่ยมมุมฉาก (cuboid) ที่แต่ละสันยาวเท่ากับจำนวนสามจำนวนที่กำหนดมา
การคำนวณ
มัชฌิมเรขาคณิตของชุดข้อมูล มีนิยามเป็น:
การคำนวณด้วยการทำซ้ำ
มัชฌิมเรขาคณิตของชุดข้อมูลชุดหนึ่งจะน้อยกว่ามัชฌิมเลขคณิตของชุดข้อมูลนั้น ยกเว้นหากสมาชิกทุกตัวในชุดข้อมูลมีค่าเท่ากัน ในกรณีนี้ค่ามัชฌิมเรขาคณิตและเลขคณิตจะมีค่าเท่ากัน เหตุนี้ทำให้สามารถให้นิยามค่ามัชฌิมเลขคณิต-เรขาคณิต (arithmetic-geometric mean) ได้ ซึ่งเป็นส่วนร่วมกันระหว่างทั้งสองที่จะให้ค่าออกมาระหว่างทั้งสองค่านั้นเสมอ
และ
และได้ผลลัพธ์เดียวกันเมื่อแทนที่มัชฌิมเลขคณิตกับฮาร์มอนิกด้วยมัชฌิมทั่วไป (generalized mean) สองค่าที่มีเลขชี้กำลัง p เป็นจำนวนจำกัดที่มีค่าตรงข้ามกัน เช่น 1 กับ -1
ความสัมพันธ์กับลอการิทึม
มัชฌิมเรขาคณิตสามารถถูกแสดงออกในรูปเลขชี้กำลังของมัชฌิมเลขคณิตของลอการิทึมได้ การคูณสามารถแสดงออกเป็นผลรวมและการยกกำลังสามารถแสดงออกเป็นการคูณได้โดยใช้เอกลักษณ์ลอการิทึมเพื่อแปลงสภาพของสูตร:
โดยที่
หรือสามารถใช้ฐานเป็นจำนวนจริงบวกใด ๆ ก็ตามทั้งในลอการิทึมและเลขยกกำลัง
นอกจากนั้น หากให้ a_i เป็นจำนวนลบได้ โดยที่
m
คือจำนวนของจำนวนลบ
นี่บางครั้งถูกเรียกว่า log-average (อย่าสับสนกับมัชฌิมลอการิทึม (logarithmic average)) เพราะเป็นการคำนวณหาค่ามัชฌิมเลขคณิตของค่า a_i ที่ถูกแปลงเป็นรูปลอการิทึม (กล่าวคือเป็นมัชฌิมเลขคณิตในมาตราส่วนลอการิทึม) แล้วจากนั้นใช้การยกกำลังเพื่อแปลงการคำนวณกลับไปยังมาตราส่วนเดิม นั่นคือ เป็นมัชฌิมกึ่งเลขคณิต (Quasi-arithmetic mean) ที่ ตัวอย่างเช่น มัชฌิมเรขาคณิตของ 2 กับ 8 สามารถคำนวณหาได้ดังนี้ โดย b เป็นฐานค่าใดก็ตามของลอการิทึม (โดยทั่วไปจะเท่ากับ 2 ค่า e หรือ 10):
โดยทั่วไป รูปลอการิทึมเป็นทางเลือกที่ได้รับความนิยมในการปฏิบัติใช้มัชฌิมเรขาคณิตในภาษาคอมพิวเตอร์ เพราะการคำนวณผลคูณของจำนวนหลายจำนวนอาจนำให้เกิดสภาวะน้อยเกินเก็บ (arithmetic underflow) หรือสภาวะมากเกินเก็บเลขคณิต (arithmetic overflow) ซึ่งมีโอกาสเกิดน้อยกว่าในกรณีของการหาผลรวมของลอการิทึมของจำนวนแต่ละจำนวน
เปรียบเทียบกับมัชฌิมเลขคณิต
มัชฌิมเรขาคณิตของชุดข้อมูลของจำนวน (บวก) จะมีค่ามากที่สุดไม่เกินไปกว่ามัชฌิมเลขคณิตของมันเสมอ และจะเท่ากันก็ต่อเมื่อทุก ๆ จำนวนในชุดข้อมูลมีค่าเท่ากัน มิเช่นนั้นมัชฌิมเรขาคณิตจะมีค่าน้อยกว่า ตัวอย่างเช่น มัชฌิมเรขาคณิตของ 2 กับ 3 คือ 2.45 ในขณะที่มัชฌิมเลขคณิตเท่ากับ 2.5
โดยเฉพาะอย่างยิ่ง หมายความว่าเมื่อเซตของจำนวนที่ไม่เหมือนกันถูกทำให้กระจายโดยคงสภาพมัชฌิม (mean-preserving spread) กล่าวคือสมาชิกของเซต "กระจายออกจากกัน" มากขึ้นแต่ไม่ทำให้มัชฌิมเลขคณิตเปลี่ยนไป มัชฌิมเรขาคณิตจะมีค่าน้อยลง
อัตราการเติบโตโดยเฉลี่ย
ในบางกรณี มัชฌิมเรขาคณิตเป็นค่าที่ใช้วัดอัตราการเติบโตโดยเฉลี่ยของปริมาณจำเพาะหนึ่งได้ดี อาทิหากคำสั่งซื้อต่อปีเพิ่มขึ้นร้อยละ 80 และร้อยละ 25 ในปีถัดไป ผลจะเท่ากับการมีอัตราการเติบโตคงที่ร้อยละ 50 เพราะมัชฌิมเรขาคณิตของ 1.80 กับ 1.25 คือ 1.50 ในการหาอัตราการเติบโตโดยเฉลี่ย ไม่จำเป็นต้องหาผลคูณของอัตราการเติบโตที่วัดได้มาในทุก ๆ ขั้น หากให้ปริมาณมาเป็นลำดับของ โดยที่ n คือจำนวนขั้นจากเริ่มต้นจนจบ อัตราการเติบโตระหว่างการวัดแต่ละครั้ง a_k และ a_{k+1} คือ a_{k+1}/a_k มัชฌิมเรขาคณิตของอัตราการเติบโตเหล่านี้จึงเท่ากับ:
การประยุกต์ใช้กับค่าที่ถูกทำให้เป็นบรรทัดฐาน
สมบัติพื้นฐานของมัชฌิมเรขาคณิตซึ่งมัชฌิมชนิดอื่น ๆ ไม่มีคือ หากมีลำดับสองลำดับ X และ Y ที่ความยาวเท่ากัน
จะทำให้มัชฌิมเรขาคณิตเป็นมัชฌิมชนิดเดียวที่ถูกต้องเมื่อคำนวณหาค่าเฉลี่ยของผลลัพธ์ซึ่งถูกทำให้เป็นบรรทัดฐาน (normalized) กล่าวคือผลลัพธ์ซึ่งแสดงออกเป็นอัตราส่วนกับค่าอ้างอิง กรณีเช่นนี้เกิดขึ้นเมื่อต้องการแสดงประสิทธิภาพของคอมพิวเตอร์เมื่อเทียบกับคอมพิวเตอร์ที่นำมาอ้างอิง หรือเมื่อต้องการคำนวณดัชนีค่าเฉลี่ยค่าเดียวจากแหล่งที่ไม่เป็นแบบเดียวกัน (เช่นการคาดหมายคงชีพ ระยะเวลาการศึกษา และอัตราการเสียชีวิตทารก) ในสถานการณ์เหล่านี้ การใช้มัชฌิมเลขคณิตหรือฮาร์มอนิกจะเปลี่ยนการจัดลำดับของผลลัพธ์โดยขึ้นอยู่กับค่าที่ใช้อ้างอิง ยกตัวอย่างเช่นการเปรียบเทียบเวลากระทำการของโปรแกรมคอมพิวเตอร์ต่าง ๆ ดังต่อไปนี้:
ตาราง 1
ทั้งมัชฌิมเลขคณิตและเรขาคณิตเห็นพ้องกันว่าคอมพิวเตอร์ C มีความเร็วประมวลผลสูงที่สุด ทว่าเมื่อเราแสดงด้วยค่าที่ถูกทำให้เป็นบรรทัดฐานอย่างถูกต้องแล้ว แล้วใช้ค่ามัชฌิมเลขคณิต เราแสดงให้เห็นได้ว่าคอมพิวเตอร์ทั้งสองเครื่องเป็นคอมพิวเตอร์ที่เร็วที่สุด หากใช้ A เป็นบรรทัดฐานและอ้างอิงตามมัชฌิมเลขคณิต A จะเป็นคอมพิวเตอร์ที่เร็วที่สุด:
ตาราง 2
ในขณะที่หากใช้ B เป็นบรรทัดฐานและอ้างอิงตามมัชฌิมเลขคณิต คอมพิวเตอร์ B จะเป็นคอมพิวเตอร์ที่เร็วที่สุด แต่หากอ้างอิงตามมัชฌิมฮาร์มอนิก คอมพิวเตอร์ A จะเป็นคอมพิวเตอร์ที่เร็วที่สุด:
ตาราง 3
ในทุก ๆ กรณี ลำดับความเร็วที่อ้างอิงตามมัชฌิมเรขาคณิตคงลำดับเดิมเหมือนกับที่ได้จากค่าที่ยังไม่ได้ถูกทำให้เป็นบรรทัดฐาน
อย่างไรก็ตาม การให้เหตุผลแนวนี้ถูกตั้งคำถาม การได้ผลลัพธ์อย่างคงเส้นคงวาไม่ได้หมายความว่าเป็นผลลัพธ์ที่ถูกต้องเสมอไป โดยทั่วไปแล้ว จะเข้มงวดกว่าหากกำหนดให้แต่ละโปรแกรมมีน้ำหนักของตัวเอง คำนวณเวลากระทำการเฉลี่ยแบบถ่วงน้ำหนัก (ด้วยมัชฌิมเลขคณิต) แล้วนำผลลัพธ์นั้นมาใช้เป็นบรรทัดฐานกับคอมพิวเตอร์เครื่องใดเครื่องหนึ่ง ทั้งสามตารางด้านบนเพียงแต่กำหนดน้ำหนักให้กับแต่ละโปรแกรมต่างกัน เป็นเหตุที่ผลลัพธ์ของมัชฌิมเลขคณิตกับฮาร์มอนิกไม่สอดคล้องกัน (ตาราง 4 ให้น้ำหนักกับทั้งสองโปรแกรมเท่ากัน ตาราง 2 ให้น้ำหนัก 1/1000 กับโปรแกรมที่สอง และตาราง 3 ให้น้ำหนัก 1/100 กับโปรแกรมที่สองและน้ำหนัก 1/10 กับโปรแกรมที่หนึ่ง) ควรหลีกเลี่ยงการใช้งานมัชฌิมเรขาคณิตในการรวบรวมตัวเลขสมรรถภาพ เพราะการคูณเวลากระทำการด้วยกันไม่มีนัยทางกายภาพใด ๆ ซึ่งต่างจากการบวกเข้าด้วยกันสำหรับมัชฌิมเลขคณิต ตัวชี้วัดซึ่งเป็นสัดส่วนผกผันกับเวลา (เช่นอัตราความเร็วที่เพิ่มขึ้นหรือคำสั่งต่อรอบ (Instructions per cycle)) ควรเฉลี่ยด้วยมัชฌิมฮาร์มอนิก
มัชฌิมเรขาคณิตและมัชฌิมเรขาคณิตถ่วงน้ำหนักสามารถหาได้จากลิมิตของมัชฌิมทั่วไปเมื่อกำหนดให้เลขชี้กำลัง p มีค่าเข้าใกล้ศูนย์
มัชฌิมเรขาคณิตของฟังก์ชันต่อเนื่อง
หาก เป็นฟังก์ชันค่าจริงบวกต่อเนื่อง มัชฌิมเรขาคณิตของมันในช่วงนี้คือ
ตัวอย่างเช่น ฟังก์ชันเอกลักษณ์ f(x) = x ในช่วงหนึ่งหน่วยแสดงให้เห็นว่ามัชฌิมเรขาคณิตของจำนวนบวกระหว่าง 0 กับ 1 เท่ากับ \frac{1}{e}
การเติบโตตามสัดส่วน
สมมุติว่าต้นส้มออกผลส้ม 100 ลูกในปีหนึ่ง จากนั้น 180, 210 และ 300 ลูกในปีถัด ๆ ไป อัตราการเติบโตของแต่ละปีจึงเท่ากับร้อยละ 80, 16.6666 และ 42.8571 ตามลำดับ เมื่อเราคำนวณหาอัตราการเติบโตโดยเฉลี่ย (เชิงเส้น) ด้วยมัชฌิมเลขคณิตได้เท่ากับร้อยละ 46.5079 (80% + 16.6666% + 42.8571% แล้วหารด้วย 3) แต่หากเราเริ่มจากส้ม 100 ลูกและให้ออกผลเติบโตร้อยละ 46.5079 ต่อปี ผลลัพธ์จะได้ผลส้ม 314 ลูก ซึ่งไม่ใช่ 300 ค่าเฉลี่ยเชิงเส้นจึงให้ผลลัพธ์ที่เกินจริงไปจากการเติบโตต่อปี
แต่หากเราใช้มัชฌิมเรขาคณิตแทน การเติบโตร้อยละ 80 คือการคูณด้วย 1.80 เราจึงหามัชฌิมเรขาคณิตของ 1.80, 1.166666 และ 1.428571 กล่าวคือ ดังนั้น อัตราการเติบโต "โดยเฉลี่ย" ต่อปีจึงเท่ากับร้อยละ 44.2249 หากเราเริ่มจากส้ม 100 ลูกและให้ออกผลเติบโตร้อยละ 44.2249 ต่อปี ผลลัพธ์จะได้ผลส้ม 300 ลูก
การเงิน
มีการนำมัชฌิมเรขาคณิตมาใช้คำนวณดัชนีทางการเงินต่าง ๆ (การเฉลี่ยแต่ละองค์ประกอบของดัชนี) เช่นในอดีตดัชนีเอฟที 30 (FT 30) ใช้มัชฌิมเรขาคณิต ดัชนีวัดอัตราเงินเฟ้อ RPIJ ของสหราชอาณาจักรและสหภาพยุโรปก็ใช้เช่นกัน
นี่ส่งผลให้ความเคลื่อนไหวภายในดัชนีถูกแสดงออกมาในระดับที่อ่อนลงเมื่อเทียบกับการใช้มัชฌิมเลขคณิต
สังคมศาสตร์
แม้จะหาการใช้มัชฌิมเรขาคณิตในการคำนวณสถิติทางสังคมได้ยากพอสมควร แต่เมื่อ ค.ศ. 2010 ดัชนีการพัฒนามนุษย์ของสหประชาชาติได้เปลี่ยนมาคำนวณด้วยวิธีนี้ โดยให้เหตุผลว่าสะท้อนภาพธรรมชาติของสถิติที่รวบรวมมาและนำมาเปรียบเทียบอันไม่สามารถหาสิ่งใดมาทดแทนได้ได้ดีกว่าเดิม:
"มัชฌิมเรขาคณิตลดระดับการทดแทนกันได้ของแต่ละมิติ และรับรองว่าการลดลงร้อยละ 1 ของการคาดหมายคงชีพเมื่อกำเนิดเป็นต้นจะส่งผลต่อดัชนี HDI เท่ากับการลดลงร้อยละ 1 ในการศึกษาหรือรายได้ ดังนั้น การใช้วิธีการนี้เป็นพื้นฐานสำหรับการเปรียบเทียบผลสัมฤทธิ์ต่าง ๆ จะเคารพความแตกต่างในตัวเองของแต่ละมิติมากกว่าวิธีการหาค่าเฉลี่ยแบบง่าย"
รายได้ที่กระจายอย่างเท่าเทียมสวัสดิการเทียบเท่าของดัชนีแอตคินสัน (Atkinson Index) ที่มีตัวแปรความรังเกียจความไม่เท่าเทียม (inequality aversion) คือมัชฌิมเรขาคณิตของรายได้ทั้งหมด ส่วนเมื่อตัวแปรนั้นมีค่าที่ไม่เท่ากับ 1 รายได้ดังกล่าวจะมีค่าเท่ากับค่านอร์ม L^p (L^p space) หารด้วยจำนวนของข้อมูล โดย
เรขาคณิต
ในกรณีของรูปสามเหลี่ยมมุมฉาก ความสูงคือความยาวของเส้นตรงที่ลากจากมุมฉากไปตั้งฉากกับด้านตรงข้ามมุมฉาก เส้นนี้แบ่งด้านตรงข้ามมุมฉากเป็นสองส่วน และมัชฌิมเรขาคณิตของทั้งสองส่วนนี้คือความสูงของรูปสามเหลี่ยมนั้น สมบัตินี้มีชื่อว่าทฤษฎีบทมัชฌิมเรขาคณิต
หรือกล่าวได้อีกแบบว่า หากมีรูปวงกลมรัศมีเท่ากับ r เลือกจุดสองจุดซึ่งอยู่ตรงข้ามกันบนรูปวงกลม แล้วกดให้เปลี่ยนรูปกลายเป็นวงรีโดยมีกึ่งแกนเอกและกึ่งแกนโทเท่ากับ a และ b ตามลำดับ เนื่องจากพื้นที่ของวงกลมรูปเดิมกับวงรีรูปที่ได้มามีค่าเท่ากัน เรากล่าวได้ว่า
รัศมีของวงกลมเดิมคือมัชฌิมเรขาคณิตของกึ่งแกนเอกกับกึ่งแกนโทของวงรีที่ได้มาจากการเปลี่ยนรูปวงกลมรูปนั้น
มัชฌิมเรขาคณิตถูกนำมาใช้ในการประมาณจัตุรัสพื้นที่เท่ารูปวงกลม (squaring the circle) ของศรีนิวาสะ รามานุชัน และการสร้างรูปสิบเจ็ดเหลี่ยมด้วย "mean proportional"
อัตราส่วนลักษณะ
มัชฌิมเรขาคณิตถูกใช้ในการเลือกอัตราส่วนลักษณะประนีประนอมในภาพยนตร์และภาพเคลื่อนไหว กล่าวคือหากมีอัตราส่วนลักษณะอยู่สองแบบ มัชฌิมเรขาคณิตของทั้งสองจะเป็นอัตราส่วนลักษณะที่ประนีประนอมระหว่างทั้งสองที่ทำให้บิดเบี้ยวหรือสูญเสียภาพไปเท่า ๆ กันในแง่หนึ่ง ในเชิงรูปธรรม รูปสี่เหลี่ยมสองรูปที่มีพื้นที่เท่ากัน (ที่จุดศูนย์กลางเดียวกันและมีด้านที่ขนานกัน) แต่มีอัตราส่วนลักษณะต่างกัน มีส่วนร่วมกันเป็นรูปสี่เหลี่ยมที่มีอัตราส่วนลักษณะเป็นมัชฌิมเรขาคณิตของทั้งสอง และเปลือกนอกของมัน (รูปสี่เหลี่ยมขนาดเล็กที่สุดที่ครอบรูปสี่เหลี่ยมทั้งสองรูป) ก็มีอัตราส่วนลักษณะเป็นมัชฌิมเรขาคณิตของทั้งสองเช่นกัน
ในการหาสมดุลระหว่างอัตราส่วนลักษณะ CinemaScope2.35 กับ 4:3 มัชฌิมเรขาคณิตเท่ากับ เอสเอ็มพีทีอี (SMPTE) จึงเลือกอัตราส่วนลักษณะ เคินส์ พาวเวอส์ (Kerns Powers) ค้นพบอัตราส่วนลักษณะนี้ผ่านวิธีการเชิงประจักษ์ เขาตัดรูปสี่เหลี่ยมออกเป็นพื้นที่เท่ากันและตัดออกให้มีอัตราส่วนลักษณะเท่ากับอัตราส่วนที่มีใช้อยู่แพร่หลายในขณะนั้น เมื่อนำมาซ้อนกันโดยวางจุดศูนย์กลางให้ตรงกัน เขาพบว่ารูปสี่เหลี่ยมอัตราส่วนลักษณะทั้งหมดใส่พอดีกับรูปสี่เหลี่ยมภายนอกที่มีอัตราส่วนลักษณะเท่ากับ 1.77:1 และทั้งหมดก็คลุมพื้นที่รูปสี่เหลี่ยมภายในร่วมกันที่มีอัตราส่วนลักษณะเท่ากับ 1.77:1 เช่นกัน
เมื่อใช้เทคนิคหามัชฌิมเรขาคณิตแบบเดียวกันกับอัตราส่วนลักษณะ 16:9 และ 4:3 จะได้ผลลัพธ์โดยประมาณเท่ากับอัตราส่วนลักษณะ 14:9 (...) ซึ่งในแบบเดียวกัน เป็นการประนีประนอมระหว่างอัตราส่วนทั้งสอง
ขนาดกระดาษ
มัชฌิมเรขาคณิตถูกใช้คำนวณขนาดกระดาษซีรีส์ B และ C กระดาษขนาด B_n มีพื้นที่เท่ากับมัชฌิมเรขาคณิตของพื้นที่ของกระดาษขนาด A_n กับ A_{n-1} ตัวอย่างเช่น พื้นที่ของกระดาษ B1 เท่ากับ เพราะเป็นมัชฌิมเรขาคณิตของพื้นที่ของกระดาษ A0  กับของกระดาษ A1
ขนาดกระดาษซีรีส์ C ใช้หลักการเดียวกัน โดยมีพื้นที่เท่ากับมัชฌิมเรขาคณิตของขนาดกระดาษซีรีส์ A และ B ตัวอย่างเช่น กระดาษ C4 มีพื้นที่เท่ากับมัชฌิมเรขาคณิตของพื้นที่ของกระดาษ A4 และ B4
ข้อได้เปรียบของความสัมพันธ์แบบนี้คือกระดาษ A4 สามารถใส่ลงในซองกระดาษขนาด C4 ได้พอดี และกระดาษทั้งสองใส่ลงในซองกระดาษขนาด B4 ได้พอดี
อำเภอนาเยีย
นาเยีย เป็นอำเภอหนึ่งในจังหวัดอุบลราชธานี
ที่ตั้งและอาณาเขต
อำเภอนาเยียตั้งอยู่ทางตอนกลาง ค่อนไปทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ท้องที่อำเภอนาเยียเดิมเป็นส่วนหนึ่งของอำเภอเดชอุดม ทางราชการได้แบ่งพื้นที่การปกครองออกมาตั้งเป็น กิ่งอำเภอนาเยีย ตามประกาศกระทรวงมหาดไทยลงวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอนาเยีย โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอนาเยียแบ่งพื้นที่การปกครองออกเป็น 3 ตำบล 43 หมู่บ้าน ได้แก่
การเดินทางข้ามเวลา
การเดินทางข้ามเวลา (Time travel) เป็นแนวคิดของการเคลื่อนไหวระหว่างจุดบางจุดของเวลา คล้ายกับการเคลื่อนที่ระหว่างจุดต่าง ๆ ในปริภูมิ (space) โดยวัตถุหรือบุคคล โดยทั่วไปแล้วจะใช้อุปกรณ์สมมุติที่เรียกว่า จักรกลข้ามเวลา (time machine) การเดินทางข้ามเวลาเป็นแนวคิดที่ได้รับการยอมรับอย่างกว้างขวางในปรัชญาและนิยาย โดยเฉพาะนิยายวิทยาศาสตร์ แนวคิดของไทม์แมชชีนได้รับความนิยมจากนวนิยายเรื่อง "เดอะ ไทม์แมชชีน" (The Time Machine) ของ เอช. จี. เวลส์ ในปี 1895
การเดินทางข้ามเวลา (อังกฤษ:time travel) เป็นแนวคิดเรื่องการเคลื่อนที่ (ที่มักจะทำให้เกิดขึ้นโดยฝีมือของมนุษย์) ระหว่างจุด 2 จุดที่มีความแตกต่างกันในห้วงเวลา หรือ ระหว่างห้วงเวลาหนึ่งไปยังอีกห้วงเวลาหนึ่ง ในลักษณะที่คล้ายคลึงกับการเคลื่อนที่ระหว่างจุด 2 จุดที่มีความแตกต่างกันในพื้นที่ หรือ ปริภูมิ (space) ในลักษณะย้อนสู่อดีตหรือมุ่งสู่อนาคต โดยไม่จำต้องประเชิญห้วงเวลาที่คั่นระหว่างจุดเริ่มต้นกับจุดหมายปลายทาง ซึ่งอาจอาศัยเครื่องมือทางเทคโนโลยีที่เรียกกันว่า "จักรกลข้ามเวลา" (time machine) ไม่ว่าจะเป็นแนวคิดในนิยายหรือสมมุติฐานก็ตาม
แม้การเดินทางข้ามเวลาได้เป็นหัวเรื่องยอดนิยมในบันเทิงคดีแนววิทยาศาสตร์ (science fiction) มาแต่ปลายคริสต์ศตวรรษที่ 19 และมีทฤษฎีมากหลายว่าด้วยวิธีเดินทางข้ามเวลา ทว่า บัดนี้ ตามกฎแห่งฟิสิกส์แล้วยังไม่ปรากฏว่ามีหนทางช่วยย้อนอดีตหรือลัดสู่อนาคตแต่ประการใด การเดินทางข้ามเวลาเป็นแนวคิดที่ได้รับการยอมรับในทางปรัชญาและในนิยายแต่ก็มีการยอมรับสนับสนุนที่จำกัดมากในทางฟิสิกส์ทฤษฎีที่มักจะใช้ร่วมกับกลศาสตร์ควอนตัมหรือทฤษฎีสะพานไอน์สไตน์–โรเซน (Einstein–Rosen bridge) นวนิยายวิทยาศาสตร์ที่เขียนขึ้นในปี 1895 มีชื่อเรื่องว่า เดอะ ไทม์แมชชีน โดย เอช. จี. เวลส์ เป็นอุปกรณ์เครื่องจักรสำหรับใช้ในการเคลื่อนย้ายตัวละครเอกในเรื่องให้สามารถเดินทางผ่านข้ามกาลเวลาย้อนกลับไปในห้วงเวลาในอดีตหรือก้าวล่วงไปสู่อนาคตได้ตามแนวความคิดของการเดินทางข้ามเวลาที่เป็นแนวคิดในจินตนาการที่เป็นที่นิยมอย่างมากของสาธารณชนทั่วไปในยุคสมัยนั้น แต่มีเรื่องสั้นที่เขียนไว้ก่อนหน้านี้ คือ เรื่อง "นาฬิกาที่เดินถอยหลัง" (The Clock That Went Backward) โดย เอ็ดเวิร์ด เพจ มิทเชลล์ (Edward Page Mitchell) เป็นเรื่องซึ่งเกี่ยวข้องกับการใช้นาฬิกา, โดยใช้วิธีการที่ไม่ได้ระบุเอาไว้อย่างแน่ชัดที่อนุญาตให้ชายสามคน สามารถเดินทางข้ามเวลาย้อนกลับไปสู่อดีตได้ รูปแบบที่ไม่ใช่เทคโนโลยีของการเดินทางข้ามเวลาได้ปรากฏตัวขึ้นในหลายเรื่องก่อนหน้านี้ เช่น นวนิยายของ ชาร์ลส์ ดิกคินส์ เรื่อง อะคริสต์มาสแครอล (A Christmas Carol)
ยังไม่แน่ใจว่าการเดินทางข้ามเวลาไปยังอดีตเป็นไปได้จริงหรือไม่ และการเดินทางดังกล่าวหากเป็นไปได้ อาจก่อให้เกิดคำถามเกี่ยวกับเหตุภาพ (causality) ก็เป็นได้ การเดินทางข้ามเวลาไปในอนาคต ซึ่งอยู่นอกเหนือความรู้สึกปกติของการรับรู้เวลา (the perception of time) เป็นปรากฏการณ์ที่สังเกตได้อย่างกว้างขวางและเข้าใจกันเป็นอย่างดีภายในกรอบของทฤษฎีสัมพัทธภาพพิเศษและทฤษฎีสัมพัทธภาพทั่วไป อย่างไรก็ตาม การทำให้วัตถุหนึ่งเคลื่อนที่ไปข้างหน้าหรือทำให้มีช่วงเวลาล่าช้ากว่าสองสามมิลลิวินาทีเมื่อเปรียบเทียบกับอีกวัตถุหนึ่งนั้นไม่สามารถทำได้ด้วยการเดินทางไปยังจุดใดก็ได้ในกาลอวกาศมีการสนับสนุนที่จำกัดมากในฟิสิกส์เชิงทฤษฎีด้วยเทคโนโลยีปัจจุบัน สำหรับการย้อนเวลากลับไปในอดีต มีความเป็นไปได้ที่จะหาคำตอบได้ในทฤษฎีสัมพัทธภาพทั่วไปที่ยอมให้มันเกิดขึ้นได้ เช่น หลุมดำที่กำลังหมุนอยู่ การเดินทางไปยังจุดใดก็ได้ในปริภูมิเวลา (spacetime) มีการยืนยันสนับสนุนที่จำกัดมากในฟิสิกส์ทฤษฎี, และมักจะเกี่ยวข้องกับกลศาสตร์ควอนตัมหรือรูหนอนเท่านั้น
ประวัติแนวคิดของการเดินทางข้ามเวลา
ไม่มีหลักฐานข้อมูลใด ๆ ในงานของนักประพันธ์ที่แสดงว่าควรจะได้รับการยอมรับว่าเป็นตัวอย่างแรกในเรื่องของการเดินทางข้ามเวลา เนื่องจากจำนวนของผลงานการเขียนของนักประพันธ์ในช่วงยุคต้น ๆ มีองค์ประกอบที่คลุมเครือไม่ชัดเจนเกี่ยวกับแนวทางในเรื่องของการเดินทางข้ามเวลา ในนิทานพื้นบ้านโบราณและตำนานที่เกี่ยวข้องบางอย่างเกี่ยวข้องกับสิ่งที่คล้ายกับการเดินทางข้ามเวลาไปในอนาคต ตัวอย่างเช่น ในตำนานของศาสนาฮินดู, มหากาพย์เรื่องมหาภารตะกล่าวถึงเรื่องราวของกษัตริย์ ริไวตะ (Revaita), ผู้ซึ่งได้เดินทางไปสวรรค์เพื่อพบกับพระพรหมผู้สร้างโลกและก็ต้องตกใจที่รู้ว่ากาลเวลาได้ผ่านไปนานมากเมื่อเขากลับมายังโลก
ในพระไตรปิฎกยังได้กล่าวถึงสภาพของห้วงเวลาที่แตกต่างกันไว้ในปายาสิราชัญญสูตร (Payasi Sutta) ซึ่งหนึ่งในพระอัครสาวกของพระพุทธเจ้า คือ พระกุมารกัสสปะ ได้อธิบายแก่พระเจ้าปายาสิ ผู้ที่มีความสงสัยได้ฟังว่า "สวรรค์ ของเหล่าเทวดาที่มีจำนวนสามสิบสามชั้นนั้น (ในพระสุตตันตปิฎก สวรรค์มีจำนวนทั้งหมด 6 ชั้น), จะมีสภาพของระยะเวลาที่แตกต่างกันและคนที่อาศัยอยู่ในที่นั้นจะมีอายุขัยคิดเป็นระยะเวลาที่ยาวนาน คือในช่วงระยะเวลาหนึ่งร้อยปีในโลกมนุษย์จะเท่ากับหนึ่งวันสำหรับพวกเหล่าเทวดาทั้งหลาย" ในศาสนาอิสลามมีการอ้างอิงเกี่ยวกับเรื่องของการเดินทางข้ามเวลาบางส่วน ในอัลกุรอานได้บอกเกี่ยวกับบุคคลหลายคนที่ไปนอนหลับอยู่ในถ้ำเพียงเพื่อที่จะตื่นขึ้นมาหลังจากเวลาได้ผ่านไปแล้ว 309 ปี นอกจากนี้ยังมีการอ้างอิงเกี่ยวกับความแตกต่างของเวลาที่มีสภาวะคือ "วันหนึ่งสำหรับพระเจ้า (อัลเลาะห์) เป็นหนึ่งพันปีของสิ่งที่คุณนับ (เวลาของโลกมนุษย์)" แนวคิดที่คล้ายกันที่ได้อธิบายไว้ในหนังสือพระคัมภีร์คริสเตียนเล่มใหม่ของปีเตอร์ที่สอง (Christian New Testament book of II Peter), ที่นักบุญปีเตอร์ได้กล่าวว่า "ด้วยองค์พระผู้เป็นเจ้า, หนึ่งวันเป็นเหมือนหนึ่งพันปีและหนึ่งพันปีก็เป็นเหมือนหนึ่งวัน." (2 เปโตร 3:08)
เมื่อเร็ว ๆ นี้ วอชิงตัน เออร์วิง (Washington Irving) ได้เขียนวรรณกรรมเรื่องสั้นไว้ในปี ค.ศ. 1819 เรื่อง "ริป แวน วิงเคิล" (Rip Van Winkle) โดยเล่าว่า ชายคนหนึ่งชื่อ ริป แวน วิงเคิล ตามเนื้อเรื่อง ริป แวน วิงเคิลคือชาวนิวยอร์กยุคก่อนสงครามปฏิวัติอเมริกันซึ่งได้ภรรยาเป็นจอมจุกจิก วันหนึ่งเมื่อถูกวาจาหยาบร้ายของภรรยาทิ่มตำมากๆ เข้า ริปจึงหลบไปจูงหมาเดินเล่นบนภูเขา จนกระทั่งได้เจอกลุ่มคนแคระซึ่งชวนให้เขาได้ดื่มน้ำ น้ำนี้เองได้ออกฤทธิ์ทำให้ริปผล็อยหลับไปเป็นเวลายี่สิบปี ตื่นขึ้นมาอีกทีก็ตอนแก่ ครั้นเดินกลับไปที่หมู่บ้านก็พบว่าภรรยาของเขาตายไปแล้ว ส่วนลูกสาวของเขาก็ได้เติบโตขึ้นและแต่งงานแล้ว กระทั่งสงครามปฏิวัติอเมริกันนั้นได้รบกันเสร็จแล้ว สังเกตได้จากรูปประธานาธิบดีจอร์จ วอชิงตันบนข้างฝาบ้านซึ่งมาแทนรูปพระเจ้าจอร์จที่สามเดิม การนอนหลับยังอาจใช้เป็นวิธีการเดินทางข้ามเวลาได้อีก เช่น ในนวนิยายของ เอช.จี. เวลส์ เรื่อง The Sleeper Awakes, เป็นเรื่องของชายคนหนึ่งที่ได้ตื่นขึ้นมาหลังจากการนอนหลับจำศีลไปเป็นเวลานานถึง 200 ปี การนอนหลับเป็นเวลานาน, มากกว่าการใช้เครื่องไทม์แมชชีนดังเช่นที่คุ้นเคยกัน, จะถูกใช้เป็นวิธีการเดินทางข้ามเวลาในเรื่องราวเหล่านี้
การเดินทางข้ามเวลาไปในอดีตดูเหมือนว่าจะเป็นความคิดที่ทันสมัยมากกว่า แต่ที่มาของมันยังค่อนข้างคลุมเครือ เรื่องราวหนึ่งในช่วงยุคต้น ๆ กับคำพูดเปรียบเปรยของการเดินทางข้ามเวลาไปสู่อดีตเป็นบันทึกความทรงจำของศตวรรษที่ยี่สิบ (ค.ศ. 1733) (Memoirs of the Twentieth Century) โดยเซมมิว แมน (Samuel Madden), ซึ่งส่วนใหญ่เป็นชุดของจดหมายจากเอกอัครราชทูตอังกฤษในประเทศต่าง ๆ กับเสนาบดีฝ่ายการคลังของอังกฤษ, รวมทั้งการตอบกลับจดหมายเพียงไม่กี่ครั้งจากสำนักงานต่างประเทศของอังกฤษ, ทั้งหมดเป็นต้นฉบับที่เขียนขึ้นในปี ค.ศ. 1997 และปี ค.ศ. 1998 และอธิบายถึงสภาพของยุคสมัยนั้น อย่างไรก็ดี, เค้าโครงของเรื่องคือจดหมายเหล่านี้นั้นเป็นเอกสารที่เกิดขึ้นจริงที่ได้มอบไว้ให้กับผู้บรรยายโดยเทพารักษ์ประจำตัวของเขาในคืนหนึ่งในปี 1728; ด้วยเหตุนี้พอล อัลเกน (Paul Alkon) ได้ชี้ให้เห็นในหนังสือของเขาที่เป็นต้นกำเนิดของนวนิยายแห่งอนาคตว่า "นักท่องกาลเวลาคนแรกในวรรณคดีอังกฤษคือเทพารักษ์ผู้ที่กลับมาพร้อมกับเอกสารของรัฐจากในปี ค.ศ. 1998 ถึงปี ค.ศ. 1728", แม้ว่าหนังสือเล่มนี้ไม่ได้แสดงให้เห็นอย่างชัดเจนว่าทูตสวรรค์นั้นได้รับเอกสารเหล่านี้ไว้ สำหรับอัลเกนนั้นต่อมาภายหลังเขาก็ได้มีคุณสมบัติเหล่านี้ได้โดยการเขียนหนังสือ, "มันจะได้รับความเอื้ออาทรจากเราที่จะสรรเสริญในตัวของ แมดเดน (Madden) อย่างยืดยาวสำหรับการเป็นครั้งแรกที่แสดงถึงการที่มีนักเดินทางมาจากอนาคต", แต่ก็ยังกล่าวว่า แมดเดน นั้น "สมควรได้รับการยอมรับเป็นครั้งแรกที่จะเล่นกับความคิดที่อุดมไปด้วยการเดินทางข้ามเวลาในรูปแบบของสิ่งประดิษฐ์ที่จะส่งเขาย้อนเวลากลับมาจากอนาคตเพื่อที่จะได้รับการค้นพบในปัจจุบัน."
ในปี 1836 แอแล็กแซนเดอร์ แวลท์เมน(Alexander Veltman) ได้ตีพิมพ์เผยแพร่ Predki Kalimerosa: Aleksandr Filippovich Makedonskii (บรรพบุรุษของแคลิมีรอส (Kalimeros): แอแล็กแซนเดอร์, ลูกชายของฟิลิปแห่งมาซีโดเนีย (The Forebears of Kalimeros: Alexander, son of Philip of Macedon)), ซึ่งถือได้ว่าเป็นนวนิยายวิทยาศาสตร์ของรัสเซียที่เป็นต้นฉบับเป็นครั้งแรกและเป็นนวนิยายเรื่องแรกที่ใช้วิธีการเดินทางข้ามเวลา ในเนื้อเรื่องนั้นผู้เล่าเรื่องได้ขี่ ฮิปโปกริฟฟ์ (Hippogriff) เพื่อเดินทางไปยังดินแดนกรีซโบราณ (ancient Greece) เพื่อพบกับอริสโตเติลและร่วมไปในการเดินทางกับอเล็กซานเดอร์มหาราชก่อนที่จะเดินทางกลับไปในศตวรรษที่ 19
ในหนังสือรวมเรื่องนิยายวิทยาศาสตร์ชื่อเรื่องว่า ขอบเขตอันไกลโพ้น (1951) (Far Boundaries (1951)), บรรณาธิการ ออกิส เดอร์เลท (August Derleth) ได้ระบุเรื่องสั้นที่มีชื่อว่า "การหายตัวไปของโค้ชนักกีฬาคนหนึ่ง: ในการเกิดผิดยุคสมัย" (Missing One's Coach: An Anachronism) ที่เขียนขึ้นสำหรับนิตยสารวรรณกรรมในชื่อว่า ดับลิน (Dublin Literary Magazine) โดยงานเขียนที่ไม่ระบุชื่อผู้เขียน (นักเขียนนิรนาม) ในปี 1838, อันเป็นเรื่องราวของการเดินทางข้ามเวลาที่ใช้เป็นแนวทางการเขียนกันมากในช่วงยุคต้น ๆ ในเรื่องนี้, ผู้บรรยายที่กำลังรอรถอยู่ใต้ต้นไม้ต้นหนึ่งโดยที่จะมีครูฝึกกีฬาคนหนึ่งขับรถผ่านมาแวะรับซึ่งจะนำเขาออกมาจากตัวเมืองนิวคาสเซิล, แต่แล้วเมื่อจู่ ๆ ทันใดนั้น เขาก็พบว่าตัวเองนั้นได้ถูกส่งให้ย้อนเวลากลับไปเป็นเวลาเมื่อกว่าหนึ่งพันปีล่วงมาแล้ว
เครื่องไทม์แมชชีนในยุคแรก
การท่องไปในเวลา สตีเฟน ฮอว์คิงได้ชี้ให้เห็นว่าการที่ไม่มีการปรากฏตัวของนักท่องเที่ยวจากในอนาคต คือ ข้อโต้แย้งถึงการดำรงอยู่ของการเดินทางข้ามเวลาด้วยตัวแปรของปฏิทรรศน์เฟอร์มิ แน่นอนว่านี่จะไม่เป็นการพิสูจน์ให้เห็นได้ว่าการเดินทางข้ามเวลาเป็นสิ่งที่เป็นไปไม่ได้ทางกายภาพ, เพราะมันอาจเป็นไปได้ว่าการเดินทางข้ามเวลานั้นมีทางเป็นไปได้ แต่มันอาจไม่เคยได้รับการพัฒนาเทคโนโลยีนี้ขึ้นมา (หรือไม่เคยใช้ความระมัดระวังรอบคอบในการพัฒนาเทคโนโลยีนี้); และถึงแม้ว่าอาจจะมีการพัฒนาขึ้นมาแล้วก็ตาม ฮอว์คิงยังตั้งข้อสังเกตอีกว่าในสถานที่แห่งอื่น ๆ นั้นการเดินทางเพียงครั้งเดียวอาจเป็นไปได้ในขอบเขตของปริภูมิ-เวลาที่โค้งงอในเส้นทางที่ถูกต้อง, และซึ่งถ้าเราไม่สามารถสร้างขอบเขตดังกล่าวไปจนกระทั่งถึงช่วงเวลาในอนาคต แล้วการเดินทางข้ามเวลาจะไม่สามารถที่จะเดินทางย้อนกลับไปก่อน ณ วันที่เริ่มต้นออกเดินทางจากมา ดังนั้น "นี่จะเป็นคำอธิบายว่าทำไมเราจึงยังไม่เคยเจอะเจอนักท่องเที่ยวจากอนาคตเลย" คาร์ล เซแกนยังเคยชี้ให้เห็นความเป็นไปได้ที่ผู้เดินทางข้ามเวลาอาจจะเคยมาเยี่ยมเยียนพวกเรา แต่จะมีการปิดบังอำพรางตัวในการมีอยู่ของพวกเขาอย่างไรหรือไม่นั้นก็ไม่ได้รับการยืนยันได้ว่าจะเป็นนักเดินทางข้ามเวลาตัวจริง เป็นเพราะว่ามันจะเป็นการนำการเปลี่ยนแปลงความต่อเนื่องของปริภูมิ-เวลาโดยไม่ได้ตั้งใจที่สามารถนำมาเกี่ยวข้องกับผลลัพธ์ที่ไม่พึงประสงค์กับนักเดินทางเหล่านั้น